གསར་དུ་བསྐོ་བཞག་བྱུང་མ་ཐག་པའི་དགའ་ལྡན་ཁྲི་ཆེན་རྡོ་རྗེ་འཆང་སེར་བྱེས་གཙང་པ་རྗེ་བཙུན་བློ་བཟང་བསྟན་འཛིན་ནི་ཁྲི་རབས་༡༠༤པ་དེ་ཆགས་ཡོད་ཅིང་།ཁོང་ནི་གྲྭ་རྐྱང་ཞིག་གི་གནས་བབས་ནས་སློབ་གཉེར་ལེགས་པོར་བྱས་ཤིང་གདན་སའི་དཔེ་ཁྲིད་དགེ་རྒན་སོགས་གནང་སྟེ་གྲྭ་པ་གྲྭ་རྐྱང་ཞིག་གི་བཞུར་ལམ་རང་ནས་འོད་དུ་འཚེར་བ་ཞིག་ཡིན།མདོ་སྔགས་གཉིས་ཀ་ལ་མཁྱེན་རྒྱ་ཆེ་བ་མ་ཟད་འཚོ་བ་རྒྱས་སྤྲོས་མེད་པར་གྲྭ་རྐྱང་ལྟ་བུས་བཞུགས་མཁན་ཞིག་ཡིན་པ་འདི་ནི་དེང་གི་མིག་དཔེར་འཛིན་འོས་པ་ཞིག་ཡིན།